Quassit

Quassit (tiež Quassit Crew alebo Quassit X-Boyz) bola slovenská b-boy skupina pochádzajúca z Myjavy, Topoľčian, Handlovej, Trnavy a Vrbového, ktorá vznikla v roku 2000 v Barcelone.

 História 
 Quassit 
Formácia vznikla v roku 2000, po príchode do Barcelony, kde začala tancovať na ulici. Názov vznikol slovnou hračkou zo slova "kvasiť = proces, ktorým zrejú veci." Práve tam sa jej členovia stretli so Sorissom, ktorý ich priviedol k pravidelným vystúpeniam v miestnom klube La Paloma. Neskôr sa pridalo účinkovanie v reklamách.

S úspešnou choreografiou, ktorej autormi boli Tomy, Ramon a Laci Strike, reprezentovali Slovensko na tanečnej súťaži French B-Boy World Cup v Paríži, ako jediní z celej východnej Európy. Choreografiu v zápätí exhibične prezentovali v Prievidzi na podujatí Slovakia BreakCup 2001. Tá je dodnes mnohými označovaná ako „prelomová“.

 Quassit X-Boyz 
V roku 2002 vycestoval Quassit do Poľska na prestížnu súťaž Battle Of The Year Eastern Europe, kde sa spojil s ďalšou slovenskou skupinou X-Boyz. Spoločne získali ocenenie za najlepšiu choreografiu, celkové prvé miesto a zároveň postup na celosvetové finále Battle Of The Year v Nemecku.ArtAttack.sk

 Najväčšie úspechy 
 reprezentácia na French B-Boy World Cup 2002
 1. miesto - Battle Of The Year Eastern Europe 2002 (Štetín, Poľsko)
 reprezentácia na Battle Of The Year 2002 (Braunschweig, Nemecko)
 1. miesto - Battle Of The Year Eastern Europe 2003 (Štetín, Poľsko)
 reprezentácia na Battle Of The Year 2003 (Braunschweig, Nemecko)
 1. miesto - Battle Of The Year Eastern Europe 2004 (Štetín, Poľsko)
 reprezentácia na Battle Of The Year 2004 (Braunschweig, Nemecko)
 reprezentácia na Total Session 2004 (Grenoble, Francúzsko)
 reprezentácia na Break Session 2005 (Włocławek, Poľsko)
 účasť alebo víťazstvá na miestnych súťažiach ako Battle of the Year Slovakia, Pohoda Battle, Free Breaking Action, Battle Challange, Hip Hop Kemp Battle, Proti Gravitácii, City vs. City atď.

 Rozpad 
Absolútny koniec skupiny prišiel niekedy v roku 2006. Viacerí členovia prestali byť aktívni, ostatní sa rozdelili do iných tanečných skupín. Dodnes patrí Quassit medzi najvýraznejšie skupiny slovenskej hip-hop scény.

 Členovia 
Kompletný zoznam členov:
 Ladislav "Laci Strike" Neuschl (neskôr zakladateľom tanečnej školy Street Dance Academy),
 Martin "Ramon" Kuračka,
 Tomáš "Tomy" Tomeš, 
 Marcel "Čečo" Čechvala,
 Ľubomír "Jamal" Vaš,
 Branislav "SamFopaa" Polák (neskôr členom Street Dance Academy, Superhrdinovia a Hasta La Muerte), 
 Tomáš Kajma, 
 Roman "Radikal" Goča, 
 Marek "Legolas" Brimus (neskôr členom Street Dance Academy, Superhrdinovia a The Pastels),
 Dušan "Duon" Maruňák (neskôr členom Street Dance Academy a Superhrdinovia)
 Juraj  "llurall" Marton
 Roland "ϱland" Stančík

 Referencie 

Kategória:Tanec
Kategória:Hip-hop